CELEX: 32020D0796
Language: el
Date: 2020-06-16 00:00:00
Title: Απόφαση (ΚΕΠΠΑ) 2020/796 του Συμβουλίου της 16ης Ιουνίου 2020 που τροποποιεί την απόφαση (ΚΕΠΠΑ) 2017/1252 προς υποστήριξη της ενίσχυσης της χημικής ασφάλειας και προστασίας στην Ουκρανία, σε ευθυγράμμιση με την εφαρμογή της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους

17.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 193/15
               
            
         ΑΠΟΦΑΣΗ (ΚΕΠΠΑ) 2020/796 ΤΟΥ ΣΥΜΒΟΥΛΙΟΥ
         της 16ης Ιουνίου 2020
         που τροποποιεί την απόφαση (ΚΕΠΠΑ) 2017/1252 προς υποστήριξη της ενίσχυσης της χημικής ασφάλειας και προστασίας στην Ουκρανία, σε ευθυγράμμιση με την εφαρμογή της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 11 Ιουλίου 2017, το Συμβούλιο εξέδωσε την απόφαση (ΚΕΠΠΑ) 2017/1252 (1).
                  
               
                     (2)
                  
                  
                     Στο άρθρο 5 παράγραφος 2 της απόφασης (ΚΕΠΠΑ) 2017/1252 προβλέπεται περίοδος εφαρμογής 36 μηνών από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3 της εν λόγω απόφασης, για τις δραστηριότητες που αναφέρονται στο άρθρο 1 αυτής.
                  
               
                     (3)
                  
                  
                     Η χρηματοδοτική συμφωνία με τον Οργανισμό για την Ασφάλεια και τη Συνεργασία στην Ευρώπη (ΟΑΣΕ) συνήφθη στις 30 Αυγούστου 2017 και λήγει συνεπώς στις 30 Αυγούστου 2020.
                  
               
                     (4)
                  
                  
                     Στις 23 Απριλίου 2020, ο ΟΑΣΕ ζήτησε εξάμηνη παράταση της προθεσμίας υλοποίησης που ορίζεται στην απόφαση (ΚΕΠΠΑ) 2017/1252, καθόσον, λόγω της πανδημίας COVID-19, έχουν ανασταλεί προσωρινά ορισμένες δραστηριότητες που αποσκοπούν στην ενίσχυση της χημικής ασφάλειας και προστασίας στην Ουκρανία.
                  
               
                     (5)
                  
                  
                     Η συνέχιση έως τις 28 Φεβρουαρίου 2021 των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2017/1252 δεν έχει καμία επίπτωση όσον αφορά τους χρηματοοικονομικούς πόρους.
                  
               
                     (6)
                  
                  
                     Η απόφαση (ΚΕΠΠΑ) 2017/1252 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2017/1252 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 28 Φεβρουαρίου 2021.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 16 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2017/1252 του Συμβουλίου, της 11ης Ιουλίου 2017, προς υποστήριξη της ενίσχυσης της χημικής ασφάλειας και προστασίας στην Ουκρανία, σε ευθυγράμμιση με την εφαρμογή της απόφασης 1540 (2004) του Συμβουλίου Ασφαλείας των Ηνωμένων Εθνών για τη μη διάδοση όπλων μαζικής καταστροφής και των φορέων τους (ΕΕ L 179 της 12.7.2017, σ. 8).